ZMLUVA O DIELO

**uzavretá podľa § 536 a nasl. zákona č. 513/1991 Zb.**

**(Obchodného zákonníka) v platnom znení**

**číslo: ..../2020**

**čl. I. ZMLUVNÉ STRANY**

1.1 **Objednávateľ: Obec Podhorany**

 IČO: 00 326 461

 Sídlo: Podhorany 114, 059 93 Bušovce

 Zastúpený: Jozef Oračko, starosta

 Bankové spojenie:

 IBAN:

 Tel: 052 / 458 36 01

 E-mail: maldur@stonline.sk

 (ďalej len „objednávateľ“)

 a

1.2 **Zhotoviteľ:**

 Sídlo:

 Štatutárny orgán:

 IČO :

 Bankové spojenie:

 Číslo účtu:

 Telefón:

###  Email:

 (ďalej len „zhotoviteľ“)

**čl. II. VÝCHODISKOVÉ PODKLADY A ÚDAJE**

2.1 Podkladom pre uzavretie tejto zmluvy je cenová ponuka a oznámenie zo dňa .......2021 o úspešnosti cenovej ponuky.

* 1. Názov stavby: **Rozšírenie vodovodu v obci Podhorany,** realizovanej v rámci projektu: Obec Podhorany – infraštruktúra – prístup k pitnej vode, kód výzvy: OPĽZ- P06- SC11-2020-1, kód projektu v ITMS2014+: 312061ANU1.

**čl. III. PREDMET PLNENIA**

* 1. Predmetom tejto zmluvy je zhotovenie diela: **Rozšírenie vodovodu v obci Podhorany** v rozsahu a zložení podľa požiadavky Objednávateľa. Podrobný rozsah a druh prác je uvedený v podrobnom rozpočte, ktorý tvorí prílohu zmluvy o dielo.
	2. V prípade požiadavky Objednávateľa, resp. v prípade naviac prác vzniknutých počas realizácie diela budú tieto práce predmetom dodatku k tejto zmluve, v ktorom bude upravená aj cena diela. Zhotoviteľ bude práce naviac realizovať až po obojstrannom potvrdení dodatku.

**čl. IV. ČAS PLNENIA**

* 1. Termín realizácie predmetu zmluvy podľa čl. III je:

začiatok: **po odovzdaní staveniska**

ukončenie: **do 6 mesiacov od prevzatia staveniska**

* 1. Dodržanie času plnenia zo strany Zhotoviteľa je závislé od riadneho a včasného spolupôsobenia Objednávateľa dohodnutého v tejto zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku.
	2. V prípade existencie nevhodných poveternostných alebo klimatických podmienok je zhotoviteľ oprávnený prerušiť vykonávanie diela. Na prerušenie vykonávanie diela je zhotoviteľ povinný upozorniť objednávateľa zápisom v stavebnom denníku O dobu prerušenia vykonávania diela sa predlžuje lehota na zhotovenia a dokončenie diela. Za nevhodné poveternostné podmienky sa považuje nesplnenie podmienok podľa príslušných EN, STN podľa ktorých sa budú realizovať jednotlivé druhy prác.
	3. Objednávateľ sa zaväzuje, že dokončené dielo v súlade s podmienkami ustanovenými touto zmluvou prevezme a zaplatí za jeho zhotovenie dohodnutú cenu.
	4. V prípade realizácie naviac prác bude v dodatku dohodnutý aj termín ich realizácie.

**čl. V. CENA**

* 1. Cena za zhotovenie predmetu diela v rozsahu čl. III tejto zmluvy je stanovená dohodou zmluvných strán v zmysle § 2 zákona č. 18/1996 Z. z..
	2. Cena za zhotovenie diela v rozsahu podľa čl. III a rozpočtu je:

**Celkom bez DPH ................... EUR**

**DPH 20 % .................... EUR**

**Celkom s DPH .....................** **EUR**

Podrobný rozpočet tvorí prílohu tejto zmluvy.

* 1. Pri prácach, ktoré bude Zhotoviteľ v súlade s touto zmluvou realizovať po dátume uvedenom v bode 4.1 sa dohodnutá cena ako aj jednotková cena upraví pomocou indexu vývoja cien stavebných prác za príslušný odbor publikovaných štatistickým úradom SR.
	2. Zhotoviteľ vykoná práce naviac (práce ktoré nie sú obsiahnuté v rozpočte) na základe písomnej objednávky Objednávateľa. Bez písomnej objednávky nie je Zhotoviteľ povinný práce naviac vykonať.
	3. Objednávateľ je povinný uzatvoriť so Zhotoviteľom dodatok ku zmluve na zhotovenie prác naviac do 15 dní od vystavenia písomnej objednávky na práce naviac. Ak Objednávateľ v stanovenej lehote neuzatvorí so zhotoviteľom dodatok ku zmluve, Zhotoviteľ je oprávnený vyfakturovať práce naviac len na základe písomnej objednávky na práce naviac.
	4. Práce naviac budú ocenené podľa jednotkových cien uvedených v rozpočte. Ak je predmetom prác naviac taký typ prác, ktoré nie sú obsiahnuté v rozpočte, cena za tieto práce sa určí dohodou zmluvných strán a ak k dohode nedôjde, Zhotoviteľ takého práce ocení podľa jednotkových cien uvedených v rozpočte za práce, ktoré sú svojou povahou najbližšie vykonaným prácam alebo podľa obvyklých trhových cien za rovnaký typ prác.

**čl. VI. PLATOBNÉ PODMIENKY**

* 1. Objednávateľ cenu za zhotovenie diela uhradí na základe konečnej faktúry, ktorú Zhotoviteľ vystaví po odovzdaní diela.
	2. Zhotoviteľ faktúru vystaví podľa skutočne zrealizovaného rozsahu prác a dodávok.
	3. Faktúra bude obsahovať náležitosti daňového dokladu a tieto údaje:

 - označenie diela

- pečiatka a podpis oprávnenej osoby

 - označenie povinnej a oprávnenej osoby, adresa, sídlo

 - číslo zmluvy, číslo faktúry

 - deň odoslania a deň splatnosti faktúry

 - označenie peňažného ústavu a číslo účtu, na ktorý sa má platiť

 - fakturovanú sumu

* 1. V prípade, že faktúra nebude obsahovať náležitosti uvedené v tejto zmluve, Objednávateľ je oprávnený vrátiť ju Zhotoviteľovi do troch pracovných dní na doplnenie a Zhotoviteľ je povinný ju doplniť. Ak v stanovenej lehote Objednávateľ faktúru nevráti, považuje sa faktúra za vystavenú bez chýb.
	2. Lehota splatnosti faktúry je do **60 dní** odo dňa jej vystavenia.

**čl. VII. ZÁRUČNÁ DOBA - ZODPOVEDNOSŤ ZA VADY**

* 1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy a že počas záručnej doby bude mať vlastnosti dohodnuté v tejto zmluve.
	2. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil Objednávateľ a ten na ich použití trval.
	3. Záručná doba na zrealizované dielo je **60 mesiacov** a začína plynúť odo dňa odovzdania diela, resp. jeho časti Objednávateľovi.Ak na niektoré časti diela (technologické zariadenia, technológie a podobne) poskytujú ich výrobcovia kratšiu záručnú dobu, vzťahuje sa na nich záručná doba poskytnutá výrobcom.
	4. Zmluvné strany sa dohodli pre prípad vady diela, že počas záručnej doby je Objednávateľ oprávnený žiadať len odstránenie vád a Zhotoviteľ je povinný bezplatne odstrániť vady, ak v tejto zmluve nie je uvedené inak. Objednávateľ nie je oprávnený požadovať v dôsledku vád zľavu z ceny diela.
	5. Zhotoviteľ sa zaväzuje začať s odstraňovaním prípadných vád predmetu plnenia v zmysle bodu 7.3 a 7.4 do 10 dní, ak to dovoľujú poveternostné podmienky, od uplatnenia oprávnenej reklamácie Objednávateľa a vady odstrániť. Termín odstránenia vád sa dohodne písomnou formou.
	6. Ak Objednávateľ nereklamoval zjavné vady a nedorobky bezodkladne zaniká jeho právo zo zodpovednosti za tieto vady a nedorobky.

#### čl. VIII. PODMIENKY VYKONANIA DIELA

* 1. Objednávateľ sa zaväzuje odovzdať Zhotoviteľovi stavenisko pre vykonávanie staveb-ných prác zbavené práv tretích osôb v zmysle čl. IV. tejto zmluvy.
	2. Objednávateľ je povinný odovzdať stavenisko vypratané tak, aby Zhotoviteľ mohol na ňom začať práce v súlade s podmienkami zmluvy.
	3. Objednávateľ odovzdá Zhotoviteľovi pri odovzdaní staveniska zoznam podzemných vedení a inžinierske siete, ktoré sa nachádzajú na stavenisku. Zhotoviteľ nezodpovedá za poškodenie podzemných vedení a inžinierskych sieti, ktoré nebudú uvedené na zozname. Zhotoviteľ nezodpovedá za škody spôsobené tretím osobám, ktoré budú spôsobená nesprávnou projektovou dokumentáciou alebo nesprávnymi príkazmi Objednávateľa. Za takéto škody zodpovedá Objednávateľ.
	4. Objednávateľ zodpovedá za to, že riadny priebeh stavebných prác Zhotoviteľa nebude rušený neoprávnenými zásahmi tretích osôb.
	5. Zhotoviteľ zodpovedá za bezpečnosť a ochranu zdravia vlastných pracovníkov.
	6. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.
	7. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
	8. Dielo sa považuje za riadne vykonané a zhotovené aj v prípade, že má drobné vady a nedorobky, ktoré samé o sebe ani v spojení s inými nebránia riadnemu užívaniu alebo plynulej a bezpečnej prevádzke diela.
	9. Zhotoviteľ vyzve Objednávateľa na prevzatie a odovzdanie diela. V prípade, že Objednávateľ odmietne podpísať zápisnicu o prevzatí a odovzdaní diela bez toho, aby v zápisnici výslovne písomne uviedol dôvod, pre ktorý dielo nepreberá alebo sa nedostaví na prevzatie a odovzdanie diela, má sa za to, že dielo bolo riadne zhotovené a vykonané a riadne prevzaté Objednávateľom a to dňom, ktorý je uvedeným vo výzve Zhotoviteľa na prevzatie a odovzdanie diela ako deň odovzdania diela.
	10. Ak má dielo také vážne vady, pre ktoré nie je možné dielo prevziať, musí Objednávateľ tieto vady uviesť v zápisnici o odovzdaní a prevzatí diela s odôvodnením prečo dielo odmieta prevziať, inak sa má zato, že dielo nemalo v čase odovzdania a prevzatia diela žiadnu vadu.
	11. Objednávateľ je povinný prevziať dielo aj v prípade, že dielo má drobné vady a nedorobky, ktoré samé o sebe ani v spojení s inými nebránia riadnemu užívaniu alebo plynulej a bezpečnej prevádzke diela. Drobné vady a nedorobky musia byť uvedené v zápise o odovzdaní a prevzatí diela so stanovením termínu ich odstránenia.
	12. Všetky vady a nedorobky je zhotoviteľ povinný odstrániť v dobe stanovenej v zápisnici o odovzdaní a prevzatí diela a v prípade vád a nedorobkov, ktoré sa prejavia až po odovzdaní diela v záručnej dobe.
	13. Objednávateľ je v prípade vád a nedorobkov oprávnený žiadať len odstránenie vád a nedorobkov a nemá nárok na zľavu z ceny diela z dôvodu existencie vád a nedorobkov.
	14. Vadou sa rozumie odchýlka v kvalite, rozsahu a parametroch diela stanovených touto zmluvou a obecne záväznými technickými normami a predpismi.
	15. Nedorobkom sa rozumie nedokončená práca.

**čl. IX. ZMLUVNÉ POKUTY**

* 1. Ak Zhotoviteľ neodovzdá dielo uvedené v čl. III v termíne uvedenom v čl. IV, Objednávateľ je oprávnený požadovať zaplatenie zmluvnej pokuty vo výške 0,01 % z ceny uvedenej v bode 5.2 bez DPH za každý deň omeškania, maximálne do výšky 10 % z celkovej ceny diela bez DPH.
	2. Ak Objednávateľ neuhradí faktúru v lehote splatnosti je povinný zaplatiť Zhotoviteľovi zmluvnú pokutu vo výške 0,01 % z dlžnej sumy za každý deň omeškania.

**čl. X. VYŠŠIA MOC**

* 1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, nepriaznivé počasie atď.
	2. O dobu trvania vyššej moci sa predlžuje lehota na dokončenie diela. Existenciu vyššej moci oznámi Zhotoviteľ Objednávateľovi. Pokračovanie v prerušených prácach ako aj nový termín ukončenia prác si dohodne Zhotoviteľ s Objednávateľom.

 **XI .UKONČENIE ZMLUVY, ÚHRADA SÚVISIACICH NÁKLADOV**

11.1 Zhotoviteľ splní svoju povinnosť vykonať dielo jeho riadnym ukončením a odovzdaním úplného diela bez vád a nedorobkov. Okrem toho je možné ukončiť túto zmluvy aj:

11.1.1 písomnou dohodou zmluvných strán,

11.1.2 odstúpením od zmluvy.

11.2 Od tejto zmluvy možno písomne odstúpiť iba v prípadoch, ktoré ustanovuje táto zmluva alebo zákon. Ak sa rozhodne niektorá zo zmluvných strán od tejto zmluvy odstúpiť z dôvodov dohodnutých touto zmluvou, je povinná svoje odstúpenie písomne oznámiť druhej strane.. Odstúpenie od zmluvy je účinné jeho doručením druhej zmluvnej strane. Odstúpenie od zmluvy nemá vplyv na povinnosť zmluvných strán zaplatiť zmluvné pokuty.

11.3 Ak odstúpi niektorá zo zmluvných strán od tejto zmluvy na základe dôvodu dohodnutého touto zmluvou, potom povinnosti zmluvných strán sú nasledujúce:

11.3.1 zhotoviteľ vykoná súpis všetkých vykonaných prác, ocenený podľa spôsobu, ktorým je stanovená cena diela,

11.3.2 zhotoviteľ vykoná finančné vyčíslenie vykonaných prác a spracuje celkovú faktúru,

11.3.3 zhotoviteľ odvezie všetok svoj nezabudovaný materiál, ak sa strany nedohodnú inak,

11.3.4 zhotoviteľ vyzve objednávateľa k čiastkovému prevzatiu diela a objednávateľ je povinný do štrnástich kalendárnych dní od doručenia vyzvania zahájiť čiastkové preberacie konanie,

11.3.5 po čiastkovom prevzatí vykonaných prác podpíšu obe strany preberací protokol pre odovzdanú časť diela,

11.3.6 strana, ktorá dôvodné odstúpenie od zmluvy zapríčinila, je povinná uhradiť druhej strane všetky náklady jej vzniknuté z dôvodu odstúpenia od zmluvy. Odstúpenie od zmluvy nemá vplyv na povinnosti zmluvných strán podľa tohto bodu zmluvy. V prípade odstúpenia od zmluvy sa zmluva zrušuje uplynutím lehoty uvedenej v bode 11.2 tejto zmluvy.

11.4 Pri odstúpení od tejto zmluvy nebudú zmluvné strany povinné vrátiť plnenia poskytnuté im pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením zmluvy. Nároky zhotoviteľov na zaplatenie ceny za už vykonané plnenia nebudú odstúpením od zmluvy dotknuté. Na tieto už vykonané plnenia sa budú primerane aplikovať ustanovenie 5.2 tejto zmluvy.

**XII.** **PRECHOD VLASTNÍCKEHO PRÁVA**

* 1. Zhotoviteľ a objednávateľ sa dohodli, že vlastnícke právo k dielu sa dňom prevzatia diela ako celku, stáva vlastníctvom objednávateľa.

**čl. XIII. OSTATNÉ USTANOVENIA**

* 1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
	2. Ak dohody uzavreté podľa bodu 13.1 majú vplyv na predmet alebo termín splnenia záväzku musí byť súčasťou tejto dohody aj spôsob úpravy ceny.
	3. Zhotoviteľ je vlastníkom zhotovenej veci až do úplného zaplatenia celej ceny za dielo a jeho prevzatia Objednávateľom. V prípade nezaplatenia ceny za dielo Objednávateľ nemá právo zhotovené dielo užívať. Zhotoviteľ odovzdá príslušné certifikáty a atesty Objednávateľovi po zaplatení ceny diela.
	4. Zhotoviteľ je oprávnený odstúpiť od tejto zmluvy ak Objednávateľ opakovane porušuje povinnosti ustanovené touto zmluvou.
	5. V prípade odstúpenia od zmluvy má zhotoviteľ nárok na úradu všetkých prác, ktoré zhotovil do dňa odstúpenia od zmluvy.

XIV. OSOBITNÉ PODMIENKY PLNENIA ZMLUVY

14.1 V súlade s ustanoveniami § 42 ods. 12 ZVO a ustanoveniami § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) sa zmluvné strany dohodli, že počas doby plnenia tejto zmluvy bude zhotoviteľ v mieste zhotovovania diela realizovať pre ľudí znevýhodnených na trhu práce, najmä kvôli príslušnosti ku rómskemu etniku, dočasné vyrovnávacie opatrenia.

14.2 Zhotoviteľ sa zaväzuje, že počas doby realizácie stavebných prác (minimálne v trvaní 50% doby realizácie stavebných prác), a to využitím všetkých prostriedkov, ktoré mu na to právny poriadok SR poskytuje zamestná podľa zákona č. 311/2001 Z. z. (Zákonník práce) minimálne **jednu osobu** ktorá spĺňa kumulatívne nasledovné predpoklady:

a) patrí k marginalizovanej rómskej komunite (MRK), a zároveň

b) je nezamestnaná, pričom uprednostnená bude dlhodobo nezamestnaná osoba,

kde za nezamestnanú osobu z prostredia MRK sa považuje aj osoba z prostredia MRK, ktorá bola za posledných 24 kalendárnych mesiacov nezamestnaná aspoň 60 kalendárnych dní.

14.3 Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) bodu 14.2 poskytne Objednávateľ Zhotoviteľovi stavebných prác potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa bodu 14.2 písm. a) a b) sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite (podmienka podľa písm. bodu 14.2 a) a relevantným potvrdením, ktorým sa preukáže, že uchádzač o zamestnanie je nezamestnaný napr. potvrdenie príslušného úradu práce o zaradení uchádzača do evidencie uchádzačov o zamestnanie resp. do evidencie dlhodobo nezamestnaných (podmienka podľa bodu 14.2 písm. b).

14.4 Ak Zhotoviteľ stavebných prác nevyberie zo zoznamu osôb predloženého Objednávateľom vhodného uchádzača o zamestnanie, je Zhotoviteľ stavebných prác oprávnený zamestnať iné osoby spĺňajúce kumulatívne predpoklady podľa bodu 14.2 písm. a) a b).

14.5 Zhotoviteľ stavebných prác preukáže splnenia povinnosti zamestnať minimálne jednu osobu, spĺňajúcu predpoklady podľa bodu 14.2 písm. a) a b), predložením dokumentov preukazu-júcich jej splnenie (napr. pracovná zmluva, dohoda o vykonaní práce a pod., vrátane čestných prehlásení uchádzačov o zamestnanie, potvrdenia z príslušného úradu práce, súhlasov uchádzačov o zamestnanie so spracovaním osobných údajov a pod.).

14.6 Zhotoviteľ je povinný zamestnať osobu podľa bodu 14.2 písm. a) a b) najneskôr do dátumu začatia stavebných prác a v uvedenej lehote splnenie tejto podmienky preukázať objednávateľovi.

14.7 Ak v priebehu plnenia zmluvy príde z akéhokoľvek dôvodu k skončeniu pracovného pomeru s osobou, ktorú zamestnal zhotoviteľ podľa bodu 14.2 písm. a) a b) je zhotoviteľ povinný bezodkladne, najneskôr do 5 kalendárnych dní, zamestnať inú osobu podľa bodu 14.2 písm. a) a b).

14.8 V prípade ak je zhotoviteľ v omeškaní s plnením povinností podľa tohto článku zmluvy, je zhotoviteľ povinný zaplatiť objednávateľovi zmluvnú pokutu vo výške 50,00 EUR za každý deň omeškania.

14.9 Opakované porušenie povinností podľa tohto článku zmluvy zo strany zhotoviteľa, resp. nenapravenie porušenia tohto článku zmluvy zhotoviteľom i napriek písomnej výzve objednávateľa je dôvodom pre odstúpenie od zmluvy pre podstatné porušenie povinností zhotoviteľa. V prípade takéhoto odstúpenia je zhotoviteľ povinný zaplatiť objednávateľovi zmluvnú pokutu vo výške 10.000,00 EUR

**XV. OSTATNÉ USTANOVENIA**

15.1 Zhotoviteľ bude informovať objednávateľa o stave rozpracovaného diela na pracovných poradách, ktoré zvolá zhotoviteľ alebo objednávateľ podľa potreby.

15.2 Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy, s výnimkou poskytnutia informácií podľa zákona č. 211/2000 Z. z. o slobodnom prístupe k informáciám v znení neskorších predpisov.

15.3 Zhotoviteľ je povinný strpieť výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

 Oprávnené osoby na výkon kontroly/auditu sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právními predpismi SR a právnymi aktmi EÚ.

**XVI. PRÁVA A POVINNOSTI ZMLUVNÝCH STRÁN**

**SÚVISIACE S REGISTROM PARTNEROV VEREJNÉHO SEKTORA**

* 1. Zhotoviteľ vyhlasuje, že ku dňu podpisu tejto ZoD je zapísaný v registri partnerov verejného sektora v zmysle § 11 ZVO.
	2. Zmluvné strany berú na vedomie, že v zmysle ustanovenia § 19 ods. 3 ZVO objednávateľ môže odstúpiť od ZoD ak bol zhotoviteľ vymazaný z registra partnerov verejného sektora.

**XVII. ZÁVEREČNÉ USTANOVENIA**

17.1 Táto zmluva je platná dňom podpisu obidvomi zmluvnými stranami a nadobúda účinnosť dňom nasledujúcim po dni zverejnenia na webstránke verejného obstarávateľa.

17.2 Meniť alebo dopĺňať obsah zmluvy je možné len formou písomných očíslovaných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán a účinné dňom nasledujúcim po dni zverejnenia na webovom sídle objednávateľa.

* 1. V prípade ukončenia zmluvného vzťahu a v sporných prípadoch sa zmluvné strany riadia ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými právnymi predpismi. Týmito predpismi sa riadia aj vzťahy neupravené v tejto ZoD.
	2. Ak sa zmluvné strany v prípade rozporov ohľadne zmeny alebo zrušenia záväzku vyplývajúceho z tejto zmluvy nedohodnú, požiada jedna zo strán o rozhodnutie súd.
	3. Zmluvné strany prehlasujú, že právne vzťahy neupravené touto zmluvou sa riadia obchodným zákonníkom platným pri podpise zmluvy obidvomi zmluvnými stranami a právnym poriadkom SR.
	4. Zmluvné strany vyhlasujú, že túto zmluvu uzatvorili na základe vlastnej vôle, zmluva nebola podpísaná v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú. Podpis zmluvy je prejavením súhlasu s celým jej obsahom.
	5. Neoddeliteľnou súčasťou tejto zmluvy je: Príloha č. 1 - Položkovitá kalkulácia ponukového rozpočtu diela s ostatnými nákladmi za súvisiace služby vyplývajúce zo zmluvy.
	6. Táto zmluva je vypracovaná v piatich vyhotoveniach, z ktorých tri si ponechá objednávateľ a dve zhotoviteľ.

V Podhoranoch, dňa …...................... V ............................ dňa ….............................

Za objednávateľa: Za zhotoviteľa: .................................................

.......................................................... ...........................................................

 Jozef Oračko, starosta obce